經數: 一八八七

經名: 華嚴一乘法界圖

頁數: 七一一

上	欄

1華嚴一乘法界圖

夫大聖善敎無方. 應機隨病非一. 迷者2字

跡. 不知失體. 懃而歸宗3末4日. 故依理據敎.

略暇槃詩. 冀以執名之徒. 還歸無名眞源. 讀

詩之法. 宜從中法爲始. 繁□屈曲. 乃至佛爲

終. 隨印道讀(五十四角二百一十字)

死涅槃常共和是故界實寶殿窮坐

生意如出繁理益行法意如捉巧實

覺不人境中事利者嚴歸資糧善際

正思大能昧冥得還莊家得以緣中

便議賢5入三然器本寶隨分陀無道

時雨善海印無隨際盡無尼羅得床

心寶佛十別分生□息忘想必不舊

發益生滿虛6空衆法佛爲名勤不來

初成別7隔亂雜不性餘境妙不守自

十方一切塵中仍圓非眞徹無名性

含卽念一念亦卽融知性極相無隨

中是劫卽一如相無所甚深絶寂緣

塵無遠量無是互二智證切一來成

微量劫九世十世相諸法不動本一

一一卽多切一卽一一中多切一中

將欲釋文. 二門分別. 一總釋印意. 二別解印

相. 問何以故依印. 答欲表釋迦如來敎網所

攝三種世間. 從海印三昧. 8槃出現顯故. 所

謂三種世間. 一器世間. 二衆生世間. 三智正

中	欄

覺世間. 智正覺者. 佛菩薩也. 三種世間攝盡

法故. 不論餘者. 廣義者. 如華嚴經說

第二別相門中. 三門分別. 一說印文相. 二明

字相. 三釋文意

一問. 何故印文唯有一道. 答. 表如來一音故.

所謂一善巧方便. 何故多有9繁□屈曲. 以

隨衆生機欲不同故. 卽是當三乘敎. 何故一

道無有始終. 顯示善巧無方. 應稱法界. 十世

相應圓融滿足故. 卽是義當圓敎. 何故有四

面四角. 彰四攝四無量故. 此義依三乘.

顯一乘. 印相如是

二問. 何故字中有始終耶. 答. 約修行方

便. 顯因果不同故. 何故字中多屈曲. 顯

三乘根欲差別不同故. 何故始終兩字.

安置當中. 表因果兩位法性家內眞實

德用. 性在中道故. 字相如是

問. 上云因果不同. 一家實德. 性在中道.

未知所由. 其義云何. 答. 此義其實難解.

雖然. 依天親論主. 以六方便. 立義分

齊. 准義道理. 隨分可解. 若約十句. 以辨

六相. 如下說. 今且約印像. 以明六相. 示

一乘三乘主伴相成現法分齊. 所謂六

相者. 總相. 別相. 同相. 異相. 成相. 壞

相. 總相者根本印. 別相者餘屈曲. 別

依止印. 滿彼印故. 同相者印故. 所謂曲

別而同印故. 異相者增10相故. 所謂第一第

二第曲別增安故. 成相者略說故. 所謂成印

故. 壞相者廣說故. 所謂*繁□屈曲. 各各自

本來不作故. 一切緣生法. 無不六相成也. 所

下	欄

謂總相者義當圓敎. 別相者義當三乘敎. 如

總相別相成相壞相等. 不卽不離. 不一不異.

常在中道. 一乘三乘. 亦復如是. 主伴相資.

不卽不離. 不一不異. 雖利益衆生. 而唯在中

道. 主伴相成. 顯法如是. 一乘別敎. 三乘別敎.

准義可解. 汝所問疑. 義亦如是. 初曲如因.

乃至後曲如果. 如初後不同. 而唯在當中. 雖

因果義別. 而唯住自如. 依三乘方便敎門. 故

高下不同. 依一乘圓敎. 故無有前後. 所以得

知. 如經說. 又一切菩薩不可思議者佛法明

說令入智慧地故. 論曰. 一切菩薩者. 謂住信

行地. 不可思議. 諸佛法者. 是出世間道品. 明

者見智得證. 說者於中分別. 入者信樂得證.

智慧地者. 謂十地智. 如本分中說. 此是根本

入. 如經. 又一切菩薩不可思議諸佛法. 明說

令入智慧地故. 此修多羅中. 說依根本入有

九種入. 一者攝入. 聞慧中攝一切善根故. 如

經攝一切善根故. 二者思議入. 思慧於一切

道品中. 智方便故. 如經善分別選擇一切佛

法故. 三者法相入. 彼彼義中. 無量種種智故.

如經廣知諸法故. 四者敎化入. 隨所思義. 名

字具足善說法故. 如經善說諸法故. 五者證

入. 於一切法平等智. 見道時中. 善淸淨故. 如

經無分別智淸淨不離故. 菩薩敎化衆生. 卽

是自成佛法. 是故利他亦11名自利. 六者不放

逸入. 於修道時中. 遠離一切12菩提障故. 如

經一切魔法不能染故. 七者地地轉入. 出世

間道品無貪等善根淨故. 如經出世間法善

根淸淨故. 復有善根. 能爲出世間道品因故.

經數: 一八八七

經名: 華嚴一乘法界圖

頁數: 七一二

上	欄

八者菩薩盡入. 於第十地. 入一切如來□密

智故. 如經得不可思議境界故. 九者佛盡入.

於一切智1入智故. 如經乃至得一切智*入

智境界故. 是諸入爲□量智義差別. 次第轉

勝. 非根本入. 一切所說十句中. 皆有六種差

別相門. 此言說解釋. 應知除事. 事者謂陰界

入等. 六種差相者. 謂總相別2相成相壞相.

總相者是根本入. 別相者餘九. 別依3止本.

滿彼本故. 同相者入故. 異相者增相故. 成相

者略說故. 壞相者廣說故. 如世界成壞故. 餘

一切十句中. 隨義類知. 論文如是. 唯是論主

立宗道理. 故知雖因果信解行□地佛自位

不動. 而無前後. 何故. 諸法各異. 住自如故.

一如多如. 如如相不可得故. 是故經云. 問. 云

何深信佛法. 答. 一切諸法. 唯佛所知. 非我境

界. 若如是者. 名爲深信佛法. 是其義也

問. 六相者爲顯何義答. 顯緣起無分別理故.

以此六相義故. 當知雖一部經七處八會及

品類不同. 而唯在地品. 所以者何. 是根本攝

法盡故. 地品中雖十地不同. 而唯在初地. 何

以故. 不起一地. 普攝一切諸地功德故. 一地

中雖多分不同. 而唯在一念. 何以故. 三世九

世卽一念故. 一切卽一故. 如一念. 多4念亦

如是. 一卽一切. 一念卽多念等. 5反前卽是.

以此理故. 陀羅尼法. 主伴相成. 隨擧一法. 盡

攝一切. 若約會說. 會會中盡攝一切. 若約品

說. 品品盡攝一切. 乃至若約文說. 文文句句

盡攝一切. 何以故. 若無此. 彼不成故. 陀羅尼

法法如是故如下說

三釋文意. 文有七言三十句. 此中大分有三.

中	欄

初十八句約自利行. 次四句利他行. 次八句

辨修行者方便及得利益

就初門中有二. 初四句現示證分. 二次十四

句顯緣起分. 此中初二句指緣起體. 二次二

句約陀羅尼理用. 以辨攝法分齊. 三次二

句卽6事攝法分齊. 四次四句約世時示攝法

分齊. 五次二句約位以彰攝法分齊. 六次二

句總論上意. 雖六門不同. 而唯顯緣起陀羅

尼法. 初言緣起體者. 卽是一乘陀羅尼法. 一卽

一切. 一切卽一. 無障□法法界也. 今且約一門顯

緣起義. 所謂緣起者. 大聖攝生. 欲令契理捨

事. 凡夫見事卽迷於理. 聖人得理旣無於事.

故今擧實理. 以會迷情. 令諸有情. 知事卽無

事卽會理. 故興此敎. 故地論言. 自相者有三

種. 一者報相. 名色共阿梨耶識生. 如經於三界

地復有牙生. 所謂名色共生故. 名色共生者.

名色共彼生故. 二者彼因相. 是名色不離彼.

依彼共生故. 如經不離故. 三者彼果次第相.

從六入乃至於有. 如經此名色增長已成六

入聚. 乃至有因緣故. 有生老病死憂悲苦惱.

如是衆生. 生長苦聚. 是中離我我所. 無知無

覺. 如草木也. 此中離我我所者. 此二示現

*空. 無知無覺者. 自體無我故. 草木者. 示非

衆生數故. 當知十二因緣等. 卽體自性空. 依

彼阿梨耶識. 生梨耶微細. 自體無我. 生十二

因緣. 十二因緣示皆無我. 故緣生等. 無7有

別法. 佛擧緣起觀門. 以會諸法. 一切無分別.

卽成實性故. 地論言. 隨順觀世諦. 卽入第一

義諦. 是其事也. 此義在三乘. 亦通一乘. 何以

故. 一乘所8目故. 若約別敎一乘. 略說十門.

下	欄

所謂因緣9有分次第故. 一心所攝故. 自業成

故. 不相捨離故. 三道不斷故. 觀前後際故. 三

苦集故. 因緣生故. 因緣生滅縛故. 隨順有盡

觀故. 如是十二因緣. 一乘義攝. 何故十番數

說. 欲10顯無量故. 問. 十番因緣. 爲當前後. 爲

當一時耶. 11答. 卽前後卽無前後. 何以得知.

門不同故卽前後. 六相成故12卽前後. 其義云

何. 十番雖別. 而同成無我. 故瓔珞經十番因

緣. 三乘義攝. 何以故. 唯敎差別不同. 廣如地

論說. 如十二因緣說. 餘緣生諸法. 准例可解.

二陀羅尼法者. 如下說. 三卽事攝法者. 顯因

陀及微細陀故. 廣義如經. 四所謂九世者. 過

去過去. 過去現在. 13過去未來. 現在過去. 現

在現在現在未來. 未來過去. 未來現在. 未來

未來14世. 三世相卽及與相入. 成其一念. 總

別合名故十世. 一念者. 約事念說也. 五約位

者. 以六相方便. 隨義消息. 卽可解也. 六相

者. 如上說. 問. 緣起一言中. 諸法無二. 卽顯

了15乎何須多門. 答. 體解卽是. 不須遠心. 是

故經言. □16惱癡性卽是菩提. 如是等迷極

遠. 是故佛敎七種苦諦以外. 別有菩提. 三無

數劫. 如說修行. 乃可得度. 爲迷17之者須多

門說. 問. 若如是者. 法門無數. 何故唯六門說

耶. 答. 以六門說諸法. 准例應可解故. 略如是

說. 其實如言. 六冥然無分別者. 緣起法法如

是故. 准上可思

二就利他行中. 印者約喩得名. 何者. 是大海

極深. 明淨徹底. 天帝共阿修羅□諍時. 一切

兵衆. 一切兵具. 於中18離現了了分明. 如印

顯文字. 故名海印. 能19入. 三昧亦復如是. 窮

經數: 一八八七

經名: 華嚴一乘法界圖

頁數: 七一三

上	欄

證法性. 無有源底. 以究竟淸淨. 湛然明白.

三種世間於中顯現. 名曰海印. 繁者熾盛義

故. 出者涌出無盡故. 如意者從喩得名. 如意

寶王無心而雨寶益生. 隨緣無窮. 釋迦如來

善巧方便. 亦復如是. 一音所暢. 應衆生界. 滅

惡生善利益衆生隨何用處. 無不如意. 故名

如意

三約修行方便者. 此中有二. 一明修行方便.

二辨得利益. 初門行者. 謂見聞一乘普法已

去. 未滿證普法已還. 是此約別敎一乘說也.

若約方便一乘說. 五乘總是入一乘攝. 何以

故. 以一乘所流一乘所目一乘方便故. 若約

此義. 總攝五乘. 一乘修行者亦得所流所目

者. 約緣起道理語. 方便者. 約智語. 何以故.

進趣不住. 名曰方便. 不□心者. 不名方便故.

亦可約聖者意說. 何以故. 以善方便. 引接衆

生故. 如五乘說人法因果. 1解理事敎義等

一切諸法. 准例如是

問. 所謂五乘等法. 爲是能詮敎法耶. 爲是所

詮義耶. 答. 能詮所詮一切諸法. 皆在言中. 其

義如所詮之法相皆絶. 諸佛世尊. 以大慈悲

本願力故. 諸佛家法. 法如是故. 施設言敎. 爲

衆生說. 以是義故. 敎網所攝一切諸法. 皆悉

在言. 是故經言一切諸法但有名字. 卽其義

也

問. 證分之法. 言相不及. 言敎之2法. 在於事

中者. 證敎兩法. 常在二邊過爲. 答. 若約情

說. 證敎兩法. 常在二邊若約3理證敎兩法.

舊來中道. 一無分別. 所以得知遍計無相. 依

中	欄

他無生眞實無性. 三種自性常在中道. 三法

以外. 更無證敎. 是故當知. 一無分別. 是故至

人得此理故. 名相不及. 爲生說故. 言在事中.

故經偈云. 一切諸如來. 無有說佛法. 隨其所

應化而爲演說法. 卽其義也. 是故聖者隨遍

計故建立三性. 且安窮心. 漸漸已後現三無

性. 覺悟夢人. 此卽聖者大善巧也. 問. 如攝論

云. 遍計所執凡夫境界. 依他眞實聖智境界.

何故聖者隨遍計耶. 答. 遍計諸法. 顚倒故有.

是故論云. 凡夫境界. 畢竟*空故. 無所可對.

是故論中非聖境界. 非謂智空非聖境界. 是

故聖者慈悲方便. 隨眼病故. 言說*空華. 有

何妨難. 4竟在於此. 依他起相. 從因緣生. 無

有自性. 離二邊過. 與無我同. 圓成實性. 平等

法. 圓融彼此. 不可分別. 舊來一味. 以此義

故. 分別不及. 是故論言聖智境界. 別意如是.

若約實說. 三種自性皆是凡夫境界. 何以故.

隨5性說事安6立. 三7種自性卽聖智境界. 何

以故. 隨智顯理. 非安立故. 是故經中亦有處

三性以外. 不立三無性. 亦有處三性以外. 別

立三無性. 所以者何. 隨情安立. 約解門故. 別

立三無性. 隨智顯理. 約行門故. 8三以外不

立三無性. 尙二9以外無有眞實. 何肉三性以

外別有三無性. 所以得知無相等智現前. 畢

竟無法可對. 唯在中道故. 是故須解敎立所

由

問. 如上所言. 證分之法. 及緣起分法. 有何

差別. 答. 別不別. 其義云何. 證分之法約實相

說. 唯證10所故. 緣起分法爲從衆緣生. 無有

下	欄

自性. 與本不異. 是故不別

問. 若如是者. 以自所證. 爲衆生說. 與末不異.

尋常差別耶. 答. 得其義若爲所證在言. 與末

不異. 言說在證. 與本不異. 11與本不異故. 用

而常寂. 說而不說. 與末不異故. 寂而常用. 不

說而說. 不說而說故. 不說卽非不說. 說而不

說故. 說卽非說. 說卽非說故. 說卽不可得. 不

說卽非不說故. 不說卽不可得. 二俱不可得

故. 二俱不相妨. 以是義故. 說與不說. 等無差

別. 生與不生. 等無差別. 動與不動. 等無差別.

一切差別相對法門. 准例如是. 故經云. 有爲

無爲一切諸法. 有佛無佛性相常住. 無有變

異. 是其義也. 亦可正說法中. 言說以外. 更無

別義. 以言爲義. 正義法中. 正義以外. 更無別

言. 以義爲言. 以義爲言故. 言無非義. 以言爲

義故. 義無非言. 義無非言故. 義卽非義. 言無

非義故. 言卽不言. 言卽非義故. 二俱不可得.

是故一切法. 本來在中道. 中道者通言非言.

何以故. 諸法實相. 不在言中. 離名性故. 言說

法不在眞性. 在機益故名無眞性. 離名性故

名而無名. 名而無名故. 以名心實. 實不可得.

名無眞性故. 名而無12我同故名. 性不可得.

以此義故. 二俱不可得. 唯證所知. 非餘境界.

是故經云. 一切諸法. 唯佛所知. 非我境界

問. 前後兩義何別. 答. 前義13可別. 以十末相

卽14相卽相融顯中15道. 後義以名義互爲16客

*顯無我義. 所顯道理不17理. 能詮方便別. 此

卽本末相資. 名義18互*客. 開Ｃ衆生. 令致

19自無名眞源. 能化所化宗要在此. 問. 此義義

經數: 一八八七

經名: 華嚴一乘法界圖

頁數: 七一四

上	欄

當頓敎宗. 何故此間說. 答. 如上說. 說與不說

等無差別. 何以故. 總是實德故. 無有妨難. 且

護分別故. 順三乘說. 蓋是智者勝妙能也. 如

上證分及緣起分義. 當論中義大敎大也. 背

*反分別. 得無分別. 名曰無緣. 順理不住. 故

名善1巧. 如說2終行得聖者意. 故名爲捉. 如

意如前. 歸家者. 證本性故. 家者何義. 陰覆

義. 住處義故. 所謂法性眞空. 覺者所住. 故

名爲宅. 大悲善巧蔭覆衆生. 名曰爲舍. 此義

在三乘. 一乘方究竟. 何以故. 應法界故. 所謂

法界陀羅尼家. 及因陀羅家. 微細家等. 此是

聖者所依住故. 名曰爲家. 隨分者. 未滿義故.

資糧者. 助菩提分故. 如下經離世間品中二

千答等是也. 二明得益. 謂陀羅尼者. 總持故.

如下數十錢法中說. 實際者. 窮法性故. 中道

者. 融二邊故. 坐床者. 攝一切故. 安在法界十

種涅槃廣大寶床. 攝一切故. 名曰坐床. 寶者

可貴故. 床者卽攝攝義故. 十種涅槃者. 如下

經離世間品說. 舊來不動者. 舊來佛義故. 所

謂十佛如華嚴經. 一無著佛. 安住世間. 成正

覺故. 二願佛. 出生故. 三業報佛. 信故. 四持

佛隨順故. 五化佛. 3永度故. 六法界佛. 無處

不至故. 七心佛. 安住故. 八三昧佛. 無4量無

著故. 九性佛. 決定故. 十如意佛. 普覆故. 何

故十數說. 欲顯多佛故. 此義諸法之眞源. 究

竟之玄宗. 甚深難解. 宣可深思

問. 具縛有情5永斷6菩薩7未成福智. 以何義

故. 舊來成佛也. 答. *菩薩未斷. 不名成佛*菩

薩斷盡. 福智成竟. 自此已去. 名爲舊來成佛

中	欄

問. 斷惑云何. 答. 如地論說. 非初非中後. 前

中後取故. 云何斷. 如虛空. 如是斷故. 未斷已

還. 不名爲斷. 現斷已去. 名爲舊來斷也. 猶如

覺夢睡悟不同. 故建立成不成斷不斷等. 其

實道理諸法實相. 不增不減. 本來不動. 是故

經言. *菩薩法中. 不見一法減. 淸淨法中. 不

見一法增. 是其事也. 有人說言. 如是等經文.

約卽理說. 非卽事說. 若約三乘方便敎門. 合

有此義. 若依一乘如實敎門. 不盡其理. 理事

Ｃ然. 一無分別. 體用圓融. 常在中道. 自事以

外. 何處得理

問. 三乘敎中. 亦有寂而常用. 用而常寂. 如是

等義. 何故上言偏卽理門. 不卽事中不自在

也. 答. 理事相卽故. 有如是義. 非謂事事相

卽. 何以故. 三乘敎中. 欲治分別病. 會事入理

爲宗故. 若依別敎一乘. 理理相卽. 亦得事事

相卽. 亦得理事相卽. 亦得各各不相卽. 亦得

相卽. 何以故. 中卽不同故. 亦有具足理因陀

羅尼. 及事因陀羅尼等法門故. 十佛普賢法

界宅中. 有如是等無障□法界法門. 極自在

故. 其餘逆順主半相成等法門. 准例相攝. 隨

義消息. 若欲觀緣起實相陀羅尼法者. 先應

覺數十錢法. 所謂一錢乃至十錢. 所以說十

者. 欲顯無量故. 此中有二. 一者. 一8卽十. 十

中一. 二者. 一卽十. 十卽一. 初門中有二. 一

者向上來. 二者向下去. 言向上來中. 有十門

不同. 一者一. 何以故. 緣成故. 卽是本數. 乃

至十者一中十. 何以故. 若無一十卽不成. 仍

十非一故. 餘門亦如是. 准9例可知. 言向下

下	欄

去中. 亦有十門. 一者十. 何以故. 緣成故. 乃

至十者十中一. 何以故. 若無十. 一卽不成. 仍

一非十故. 餘亦如是. 生變如是. 勘當卽知. 一

一錢中. 具足十門. 如本末兩錢中具足十門.

餘八錢中. 准例可解

問. 現言一者. 何得一中名爲十也. 答. 大緣起

陀羅尼法若無一. 一切卽不成. 定知如是其

相. 如所言一者. 非自性一緣成故一. 乃至十

者. 非自性十. 緣成故十. 一切緣生法. 無有一

法定相有性. 無自性故卽不自在者. 卽生不

生生. 不生生者. 卽是不住義. 不住義者. 卽是

中道. 10道義者. 卽通生不生. 故龍樹云. 11因緣

所生法. 我說卽是*空. 亦說爲12是假名. 13亦

是中道義. 卽其義也. 中道義者. 是無分別義.

無分別法不守自性故. 隨緣無盡. 亦是不住.

是故當智. 一中十. 十中一. 相容無□. 仍不

相是. 現一門中具足十門. 故明中智. 一門中

有無盡義. 如一門. 餘亦如是

問. 一門中攝十盡不. 答. 盡不盡. 所以者何.

須盡卽盡. 須不盡卽不盡故. 其義云何. 以一

事辨一多故卽盡. 以異事辨一多故卽不盡.

14文一事中一多義不相是. 卽是多一. 事故卽

多. 是一四句. 護過失非. *離德准之可解. 異

事亦15准同

問. 須何義. 答. 須者緣成義. 何以故. 因緣法

一不差故. 別別諸事門中. 准例如是. 緣起妙

理. 應如是可知故. 第一門訖

第二門. 此中二門. 一者向上去16之. 二者向

下來. 初門中十門不同. 一者一. 何以故. 緣成

經數: 一八八七

經名: 華嚴一乘法界圖

頁數: 七一五

上	欄

故. 乃至十者一卽十. 何以故. 若無一. 十卽

不成故. 緣成故. 第二門中亦有十門. 一者十.

何以故. 緣成故. 乃至十者. 十卽一. 若無十.

一卽不成故. 餘者准例. 以此義故. 當知一一

錢中. 具足十門

問. 如上多門一時俱圓耶. 前後不同耶. 答. 卽

圓卽前後不同. 何故如是. 須圓卽圓. 須前後

卽前後. 何以故. 法性家內德用. 自在無障□

故. 由緣成故. 皆得如是1問. 如上所說來去

義. 其相云何. 答. 自位不動. 而□來去. 何以

故. 來去者隨緣義. 卽是2因緣義. 不動者向

本義. 卽是緣起義

問. 因緣與緣起何別. 答. 亦別亦同. 所謂別

義者. 因緣者隨3隨俗義別. 卽是因緣相望.

顯無自性義. 正俗諦體也. 緣起者隨性無分

別. 卽是相卽相融. 顯平等義. 正隨第一義體

也. 俗諦無自性故. 順第一義. 是故經云. 隨順

觀世諦. 卽入第一義諦. 卽4其也. 別義如是.

同義如前龍樹釋. 就一一錢中. 於同時具足

等5一門. 以□轉者. 准之可解. 十門如上說.

如錢中第一. 乃至第十不同. 而相卽相入無

□相. 雖因果理事人法解行敎義主伴等衆

多門別. 而隨說一門. 盡攝一切. 餘義准6之.

上來數錢法者. 且依遍計事錢. 顯示依他因

緣緣起錢也. 亦可依指示顯生一切諸法. 終

不可得. 執遍計物. 迷緣起法. 顯法逗留全別.

經云. 初發心菩薩一念7功德不可盡者. 如第

一錢. 何以故. 約一門顯無盡故. 何肉無量無

邊諸地*功德者. 如第二錢已去. 何以故. 約

中	欄

異門說故. 初發心時便成正覺者. 如一錢卽

十故. 何以故. 約行體說故

問. 初發心菩薩者. 信地菩薩. 卽是弟子位.

成正覺者佛地. 卽是大師位. 高下不同. 位地

8今一別. 何以故. 同處□頭脚耶. 答. 三乘方

便法. 與圓敎一乘法. 法用逗留. 各別不得雜

用. 9其其義云何. 三10乘法頭脚各別11何耶兒

子年月不同. 何故如是. 約相說故. 生信心故.

12圓敎一乘法者. 頭脚總一. 阿耶兒子年月皆

同13總. 何以故. 由緣成故. 約道理說故

問. 一者何義. 答. 一者一無分別義. 又問. 同

者何義. 答. 同者同不住義. 無分別不住故. 始

終同處. 師弟子□頭

問. 同處□14頭者何義. 答. 同處□頭者. 不相

知義. 何以故. 無分別故. 又問. 無分別者何

義. 答. 無分別者. 緣生義. 卽是始終等是無

二別. 何故如是. 一切緣生法無有作者. 無

有成者. 無有知者. 寂用一相. 高下一味. 猶

如虛*空. 諸法法爾. 舊來如是. 是故經云. 觀

一切法無生無滅. 因緣而有. 如是等文15卽其

義也

問. 所以得知信位菩薩. 乃至佛同處□頭. 如

下經云. 初發心時. 便成正覺. 亦如地論釋. 信

地菩薩乃至佛. 六相成故. 明知有如是義. 六

相如上. 此語欲入法性家要門. 開陀羅尼藏.

好16[&FFFF]#Ｃ故. 上來所明者. 唯17顯示一乘陀羅

尼大緣起法. 亦可論一乘無□. 辨大體. 非三

乘分齊

問. 初敎已去. 一切諸法. 卽空卽如. 一無分

下	欄

別. 何故上言頭脚各別耶. 答. 非無此義. 未滿

故. 從下爲言

問. 所以得知自三乘以外. 別有圓敎一乘分

齊. 如下經言. 一切世界群生類. 鮮有欲心聲

聞道. 心緣覺者轉復少. 心大乘者甚希有. 心

大乘者猶爲易. 能信是法甚爲難. 若衆生下

劣. 其心厭沒者. 示以聲聞道. 令出於衆苦. 若

復有衆生. 諸根小明利. 樂於因緣法. 爲說□

支佛. 若有根明利. 有18大慈悲心. 19余益於衆

生. 爲說菩薩道. 若有無上心. 決定樂大事.

爲示於佛身. 說無盡佛法. 聖言如20常明珠.

不須驚怪

問. 一乘三乘分齊別義. 因何得知. 答. 且依十

門. 卽知也. 一同時具足相應門. 於中有十相.

謂人法理事敎義解行因果. 此等十門相應.

無有前後. 二因陀羅網境界門. 此中具前十

門俱義. 從喩異耳. 餘可准之. 三□密隱顯俱

成門. 此亦具前十門俱義. 從緣異耳. 四微細

相容安立門. 此亦具前十門俱義. 從緣相異

耳. 五十世隔法異成門. 此亦具前十門俱義.

21從世異耳. 六諸藏純雜具德門. 此亦具前十

門俱義. 從事異耳. 七一多相容不同門. 此亦

具前十門俱義. 從理異耳. 八諸法相卽自在

門. 此亦具前十門俱義. 從用異耳. 亦可依性.

九隨心□轉善成門. 此亦具前十門俱義. 從

心異耳. 十託事顯法生解門. 此亦具22前俱義.

從智異耳. 餘可准之. 上十23玄門. □皆別異.

若敎義分齊. 與此相應者. 卽是一乘圓敎. 及

頓敎攝. 若諸敎義分. 與此相應. 而不具足者.

經數: 一八八七

經名: 法界圖記叢髓錄卷上之一

頁數: 七一六

上	欄

卽是三乘漸敎. 如是知也. 如是十門具足圓

者. 如華嚴經說. 餘廣義者. 如經論疏抄孔目

問答等分別也. 一乘法界圖. 合詩一印. 依華

嚴經及十地論. 表圓敎宗要. 總章元年七月

十五日記問. 何故不1看集者名字. 答. 表緣

生諸法無有主者故. 又問. 何故在年月名. 答.

示一切諸法依緣生故. 又問. 緣從何處來. 答.

從顚倒心中來. 顚倒心從何處來. 從無始無

明來. 無始無明從何處來. 從如如來. 如如在

何處. 如如在自法性. 法性以何爲相. 以無分

別爲相. 是故一切尋常在中道. 無非無分別.

以此義故. 文首詩. 法性圓融無二相. 乃至舊

來不動名爲佛. 意在於此. 所以依詩卽虛顯

2實. 故誓願. 見聞修集一乘普法名字及義.

以斯善根□施一切衆生. 普3重修盡衆生界.

一時成佛. 法界圖章   一乘法界圖4(終)

華嚴宗香象大師末葉非人釋題頭法師之

執筆也

建曆二年三月三日子始許於高山以法勝

寺同本一校	賢穴八□

5法界圖記叢髓錄卷上之一

一乘法界圖. 合詩一印. 五十四角. 二百一十

字

夫大聖善敎無方. 應機隨病非一. 迷之者守

跡. 不知失體. 勤而歸宗未日. 故依理據敎. 略

中	欄

暇盤詩. 冀以執名之徒. 還歸無名眞源. 讀詩

之法. 宜從中法爲始. 盤□屈曲. 乃至佛爲終.

隨印道讀

死涅槃常共和是故界實寶殿窮坐

生意如出繁理益行法意如捉巧實

覺不入境中事利者嚴歸資糧善際

正思大能昧冥得還莊家得以緣中

便議賢人三然器本寶隨分陀無道

時雨普海印無隨際盡無尼羅得床

心寶佛十別分生□息妄想必不舊

發益生滿虛空衆法佛爲名動不來

初成別隔亂雜不性餘境妙不守自

十方一切塵中仍圓非眞微無名性

含卽念一念亦卽融知性極相無隨

中是劫卽一如相無所甚深絶寂緣

塵無遠量無是互二智證切一來成

微量劫九世十世相諸法不動本一

一一卽多切一卽一一中多切一中

一乘法界圖(至)二百一十字. 大記云. 以此一

乘法界圖等分配儼師五重海印. 謂一乘法界

配忘像海印. (記破初幅云此配釋)圖之一字配現像海印.

謂圖者像也. 經云. 卽如其像現神通力. 藏師

釋云. 如其所念. 如上一百二十四問及下至

第六會來所說法門. 答此問者皆於如來法

界身中無不圓明. 頓現其像(云云). 下經云. 淸

淨法身中. 無像而不現故也(已上). 此文通於

內證外化. 今約內證配也. 合詩一印配佛外

餉海印. 謂詩表普賢機. 印表佛外向心. 佛外

向心印冥合普賢大機內向心頭故也. 五十

下	欄

四角配普賢入定觀海印. 謂普賢內證有二

義. 一若約佛普賢門. 則普賢入定非但窮證.

外向心印亦乃通證初二海印. 以普賢向內

則十佛. 十佛向外則普賢故. 二若約就機作

區門. 則於佛外向唯證一分以未滿故. 今約

後義. 於此淨藏定中五敎乃至無量乘根性

生熟及法界諸法頭角頓現故也. 二百一十

字配普賢出定在心中及現語言海印. 謂於

此海印分示五周因果等法施設文字語言故

也. 神琳之意. 則一乘法界圖者. 法界之法是

所證. 今日我心是能證. 卽此能所不可得. 處

是一能修之人行位名乘. 如是不動之軌則

分齊成故. 云法界也. 法界法之本位是吾五

尺身. 欲示此義□作全法界一身之像故云

圖也. 謂圖印中盤者是三乘也. 謂背一乘平

道敎中無住本體. 盤蟄一念不生不二之處.

乃至著於一相一跡之中報佛果故. □者是

小乘也. 謂不知有法空眞如. 但自□著人空

理故. 屈者是人天也. 謂不知有出世行德. 屈

執五戒八戒人天業故. 曲者是三途也. 謂不

知有人天行業. 曲執邪見墮三途故. 如是□

盡三乘三途之相故. 云□作全法界一身之

像也

法融大德記云. 一乘法界圖有二重簡取. 一

簡敎分唯取證分. 謂一乘之法通於證敎而

言界者簡敎分也. 以證分者一乘法之究竟

際故. 二唯簡三乘通取一乘證敎二分. 謂以

一乘簡三乘故. 此一乘之一及此下離始終

之一朱印. 與儼師本末相生門中一字印□

經數: 一八八七

經名: 法界圖記叢髓錄卷上之一

頁數: 七一七

上	欄

一義也. 大經之首按一字印者. 欲明一部始

終所說文文句句唯現一也. 又五卷疏對邪

現正之處按一字印者. 於諸法中若生二解

則是邪. 知法是一卽是正也. 謂若菩薩起一

嗔心. 則六十門普行成百萬障也. 良以嗔心

起於自他別執之中故. 云若生二解卽是邪

也. 若菩薩起同體大悲. 則百萬障門成六十

普行也. 謂見三世間法是自身心. 爲起同體

大悲故. 云知法是一卽是正也. 又入法界品

抄按一字印者. 若見諸法爲二爲三. 卽犯八

根本罪. 不得入於一乘法界. 若於諸法不生

二解. 卽得入於一乘法界故也. 此中亦爾. 從

始至終非是詮二詮三. 只要現一故耳. 所言

一者. 無能所中且强分之. 有能觀一有所觀

一. 謂若了自身心總攝諸法. 無側無遺絶能

所. 則爲能觀一. 卽此身心住處爲所觀一也.

問於此一中. 云何得入. 答修止觀也. 問云何

止觀. 答若依一乘修止觀者. 以六相印印十

普法不動各位融而爲一. 了了分明者觀也.

如印印物不擧不轉. 如是觀智稱契於法. 離

能絶所一無分別而不動者止也. 乘者於上

一處能決定信名爲乘也. 不如是信不名乘

也. 若三乘則聞眞如之法不能頓信. 漸次信

故. 有十信. 不能頓解. 漸次解故. 有十解. 乃

至不能頓證. 漸次證故. 有十證. 如是漸次至

佛果. 故名爲乘也. 乘如實道來成正覺者. 是

其義也. 若一乘則於上一處. 若起圓信卽是

圓證故名乘也. 一運卽一切運者卽此義也.

法者是我身心也. 界者卽此身心統包絶待

中	欄

前後際斷. 卽是法之究竟邊際義也. 圖者像

也. 如爲不知象人□作象像而示之. 如是行

者不知自之身心是法界佛. 故□作法界佛

像而指示也

入法界品抄云. 今入法界隨所相應成法

分齊先離其過. 初發心菩薩趣向大乘有

八根本罪. 燒盡一切善根墮於惡趣. 離安

隱處失人天樂. 亦失大乘境界之樂也. 一

生五濁世有餘善根. 近善知識. 歸趣深法.

發無上心. 聞甚深法. 讀誦受持. 向小智人

讀誦解說. 他人聞已驚疑怖畏. 於菩提心

而生退沒. 樂聲聞乘. 是第一重罪. 唯須知

根了心次第爲說從淺至深. 又語人言. 汝

何能發大乘心. 不如早向聲聞緣覺入於

涅槃. 是第二重罪. 又語人言. 汝何用學戒

威儀當速發大乘心. 受持讀誦大乘經典.

身口意業當得淸淨亦不受惡報.  是第三

重罪. 又語人言. 汝不應讀誦聲聞經典. 當

覆聲聞經典. 聲聞法中不能斷結使惑. 當

聽受淸淨大乘甚深經典. 此能滅惡生菩

提. 資有信受者二人俱得. 第四重罪. 又爲

心利故說大乘法. 見說大乘得利憎毁輕

嫉. 是第五重罪. 又爲心利故我解深法. 不

言從他聞得違負諸佛菩薩. 是第六重罪.

又作○陀羅行. 取他善比丘物及三寶物.

賞上官人及與大王. 依王官力輕善比丘

嗔嫌憎嫉. 是第七重罪. 又作惡行. 自恃王

官勝力. 及恃財施. 輕善比丘. 戱辱□亂. 非

法說法. 捨正經律. 違法立暇. 於善行比丘

下	欄

及坐禪讀誦經典無惱生惱. 已惱增長. 是

第八重罪. 若已犯者當依虛空藏菩薩懺

罪滅之. 初發心菩薩若欲弘通大法利益

自他者. 先離前過. 後依第九地法師. 法門

卽應法界

眞秀大德記云. 一者無他之義. 三乘云性一

也. 一乘云緣一也. 緣一者. 隨約是中道及如

也. 此是□向品百句如謂日如月如等也. 雖

卽是如. 而有日名日相. 月名月相. 不無名相.

然約普賢證者. 無此名相. 但爲引三乘依名

相耳. 此約普賢敎分辨也. 問隨約是中道已

是甚深. 更約何義爲普賢證耶. 答隨約是中

道及如者. 依三乘敎用日名日相等故. 云與

敎相應也. 此證分者言語道斷故絶名也. 心

行處滅故離相也. 問若爾此處與淨名默何

別. 答淨名默者以名相倒. 離此名相方爲默

也. 九會佛默名相中默故玄別也. 謂不捨名

相卽此名相中默. 非如虛空都無物也. 此約

普賢證分辨耳. 問言語道斷心行處滅亦極

甚深. 更約何義爲十佛境界耶. 答前雖是默

名相中默若果分則初初不見名相處也.  問

若爾此處無法無物耶. 答如前位中所論之

法初初無也. 問然則此中實無法耶. 答具有

也. 問有何物耶. 答此是古德所云反情見處

也. 乘是運載義. 問上一字中旣有三義. 乘亦

爾耶. 答爾也. 從異果之因至異因之果者三

乘乘義. 今約因卽果義名運載也. 此是普賢

敎分也. 背因果名相. 約言語道斷心行處滅

之義. 則是普賢證分運載義也. 性海果分則

經數: 一八八七

經名: 法界圖記叢髓錄卷上之一

頁數: 七一八

上	欄

不可說. 故唯云不思議乘. 此約不動名爲乘

也. 法有三義. 一自體名法. 約三乘云. 牛自體

外有馬. 馬自體有牛也. 約一乘云. 此法側無

彼法. 彼法側無此法故云自體也. 二對意名

法. 約三乘云. 第六意識所對名爲法塵. 約

一乘. 則無盡意識所對名爲法也. 三軌則義

可知. 界亦三義. 一性別義. 約三乘云. 善惡無

記三性各別故也. 約一乘則於三性中隨擧

全盡各互無側故. 云性別. 二因義. 約三乘云.

唯三眼識名爲眼識. 名言種子. 約一乘則通

生六識爲眼識. 名言種子也. 二持義. 約三乘

云. 異果之因持異因之果. 約一乘則全果之

因持全因之果故云持也. 圖則依海印像表

一乘三乘敎及根欲. 謂朱印之前後差別者.

三乘敎也. 朱印之圓者一乘敎也. 印之前後

差別中字則三乘根欲也. 印之圓滿中字. 則

一乘根器也

法融德記云. 合詩一印者. 一道朱□合諸黑

字方成圓印故云合詩. 問書黑字後□朱□

耶. □朱□後書黑字耶. 答二俱是也. 先書後

□者. 以理從事之義. 先□後書者. 以事從理

之義也. 儼師雖作七十三印. 但欲現其一印

之義. 而相和尙深得師意故. 唯作此一根本

印也

眞秀德記云. 詩者圖文有七言三十句故云

詩耳. 非約[&FFFF]#言也. 一印者. 欲現一大緣起故

也

大記云. 五十四角者. 下文云. 何故印文唯有

一道. 答表如來一音故云云. 將性起品十種

中	欄

音歷. 對五乘機. 卽成五十. 此能應佛具將四

攝四無量故. 云四角也

眞秀記云. 五十四角者. 表人知識. 謂五十五

知識也. 以合初後二文殊故唯五十四. 合擧

初後通取中間爲一圓智. 普賢知識是所證

理. 法界諸法不出理智故也. 二百一十字者.

法知識也. 謂離世間品普惠雲興二百句問.

普賢甁二二千句答. 每一句問. 皆以十句答.

故云一十也

大記云. 二百一十字者. 五周因果. 除初因果

於後四周簡果取因. 於四周因各有五十位.

故成二百. 其四周中所有果位合四爲一. 欲

現此果同是十佛果故. 言一十也. 問何故除

初因果耶. 答但是所信非所成行故. 問何故

果位合爲一耶. 答因位旣有差別. 平等詮

相別故. 果應亦爾. 然欲現同是十佛果故總

爲一耳. 又云. 此海印中所現三世間十門十

法也. 謂下文十錢喩及十普法爲二十. 二十

各論十玄. 合爲二百. 幷本十玄故云二百一

十也. 又此印爲總. 七十三印爲別. 就別印中.

將七十印歷三際印. 一際各七十故合爲二

百一十也. 故合二百一十印成一海印三昧

總相印也. 七言三十句者. 前之法喩各十.

幷本十玄合爲三十. 此三十句不出經題七

字故. 以七言造詩也. 是故法界之法雖云無

盡. 不出二百一十字. 總此卽成三十句. 又

總此不出七字. 又總此不出理智. 又總此

不出一最淸淨法界. 是故題云一乘法界圖

也

下	欄

淸□疏總釋題名中云. 第六卷攝相盡者.

謂從後漸卷乃至不出九會. 九會不離初

會. 初會不離總題. 總題不出理智. 非理不

智. 故理外無智. 非智不理. 故智外無理. 則

理智不二. 亦攝智從理. 離體無用. 攝用歸

體. 體性自離. 故體卽非體. 本來淸淨. 强名

之淸淨法界. 是以極從無盡乃至一字無

字. 皆攝花嚴性海. 無有遺餘

大聖善敎(至)隨病非一. 法融記云. 大聖者. 於

諸敎中今此敎主最尊勝故也. 問下四敎中

能化所化皆不及耶. 答爾也. 問三乘能化三

身但是一乘十身之大用. 何云不及耶. 答旣

云但是十身之用故不及也. 問十佛卽自受

用佛卽樹下佛也. 何云不及耶. 答若約此義

可云及焉. 然欲辨敎品云不及耳

淸□疏敎起因緣中云. 今說此經佛爲眞

爲應爲一爲多. 若言眞者. 何名釋迦居娑

婆界人天同見. 若云應者. 那言遮那處蓮

花藏大菩薩見見佛法身. 若云一者. 何以

多處別現. 若云異者. 何以復言而不分身.

故說此經佛□非前說. 卽是法界無盡身

雲眞應相融一多無□(云云). 先明十身後彰

無□. 言十身者. 自有二義. 一約融三世

間爲十身者. 一衆生身. 二國土身. 三業報

身. 四聲聞身. 五緣覺身. 六菩薩身. 七如

來身. 八智身. 九法身. 十虛空身. 二就佛

上自有十身. 一菩提身. 二願身. 三化身. 四

力持身. 五相好莊嚴身. 六威勢身. 七意生

身. 八福德身. 九法身. 十智身(云云). 言無□

經數: 一八八七

經名: 法界圖記叢髓錄卷上之一

頁數: 七一九

上	欄

者. 略有十義. 一用周無□云云. 十圓通無

□. 謂此佛身卽理卽事. 卽一卽多. 卽依卽

正. 卽入卽法. 卽此卽彼. 卽情卽非情. 卽深

卽廣. 卽因卽果. 卽三身卽十身. 同一無□

法界身雲

法融記云. 善敎者. 約三乘. 則此生他世順益

者善也. 此生他世違損者惡也. 於此二中無

可記別者無記也. 約一乘. 則只是善也. 何者.

謂儼師云. 圓通之致處無不善觸緣斯順不

擇物而施(已上). 故知一乘唯一善耳. 問若爾

無記與惡只一善耶. 答爾也. 問爾則擧惡時

亦如是耶. 答爾也. 然云善者約隨擧無側義

云耳. 無方者. 若三乘則隨說一二乃至無量

非是無方. 何者. 三乘之敎隨別機說故非無

方. 一乘之敎隨說諦緣度等徹於海印究竟

之際自在而說故云無方也. 應機隨病非一

者. 猶如小醫各別與藥. 若大醫王普集天下

種種諸物作一團藥. 無問病之若于差別. 平

等普與. 病無不治. 一乘之佛亦復如是. 普應

諸敎機根之病. 唯以一種海印定法稱根而

說. 聲聞人中與全海印四諦之法. 獨覺人中

與全海印緣生之法. 菩薩人中與全海印六

度之法. 乃至熟頓人中亦全全與之耳

大記云. 不四敎人皆病機也. 圓機則不爾也.

又圓敎之機有大病也. 起一嗔心卽有百千

障□門故

眞秀記云. 大聖者. 對下三乘小聖云大聖也.

善敎者. 文持敎也. 此文持敎從海印定全體

而起故. 於一喚水言中火木等法皆具來也.

中	欄

於一言中諸法具來. 故云敎具足. 此水言中

有水濕義. 水濕義中具火熱等法界諸義. 故

云義具足. 如是諸義於水言具. 是故合云一

大緣起敎也. 問欲用火時用喚水言中所至

之火耶. 答此但水緣故. 若用火時用火言中

來至之火也. 問若爾水來中火與火來中火

別耶. 答至故同也. 問若爾何須更起火來辭

耶. 答旣須火處須起火辭. 問若火來中火方

得用者. 水來中火非實火耶. 答是實火也. 然

而是成. 水之火故. 與火中之火爲門別也

無方應機者. 如上善敎稱法界. 無別取捨之

方所故云無方. 此謂無盡圓滿總相敎也. 應

普賢機也. 隨病非一者. 下四敎也

旨歸章云. 夫以主敎圓通盡虛空於塵刹.

帝珠方廣攬法界於女端. 無□鎔融. 盧舍

那之妙境有涯斯泯. 普賢眼之玄鑒浩汗

微言. 實□尋其旨趣. 宏深法海尤穿測於

宗源. 今略擧大綱. 開玆十義. 撮其機要稱

曰旨歸. 庶探玄之士粗識其致焉. 說經處

第一. 夫圓滿敎起必周側於塵方旣爲盡.

法界之談□可分其處別. 今從狹至寬. 略

開十處. 初此閻色. 二周百億. 三盡十方. 四

遍塵道. 五通異界. 六談別塵. 七歸花藏. 八

重攝刹. 九猶帝網. 十餘佛同云云. 演經時

第二. 夫以常□之說前後際而無涯. 肉念

劫圓融豈可辨其時分. 今略擧修短分齊

折爲十重. 初唯一念. 二盡七日. 三遍三際.

四攝同類. 五收異劫. 六念攝劫. 七復重收.

八異界時. 九彼相入. 十本收末(云云). 說

下	欄

經佛第三. 問說此經佛盧舍那身旣在如

前無盡時處. 其佛爲是一身爲是多身(云云. )

今現此義略辨十重. 一用周無□. 二相遍

無□. 三寂用無□. 四依起無□. 五眞應無

□. 六分圓無□. 七因果無□. 八依正無□.

九潛入無□. 十圓通無□. 說經衆第四. 夫

衆海繁廣. 豈塵算能知. 今統略大綱亦現

十位. 一果德衆. 二常隨衆. 三嚴會衆. 四供

養衆. 五奇特衆. 六影響. 七表法衆. 八證

法衆. 九所益衆. 十現法衆. 說經儀第五. 夫

以無限大悲周衆生界施化. 萬品儀式難

量. 今就通別各開十例. 通而論之. 或以音

聲. 或現妙色. 或以奇香. 或以上味. 或以妙

觸. 或以法境. 或內六根. 或四威儀. 或弟子

人物. 或一切所作. 皆堪攝物. 次別現言聲

亦有十例. 一如來語業圓音自說. 二如來

毛孔出聲說法. 三如來光明舒音演法. 四

令菩薩口業說法. 五令菩薩毛孔出聲說

法. 六令菩薩光明亦出聲說法. 七令刹海

出聲說法. 八令一切衆生說法. 九以三世

音聲說法. 十以一切法皆出聲說法. 示經

敎第六. 圓敎微言必窮法界旣盡. 如來無

盡辯力各遍虛空. 毛端刹海復各盡窮未

來際. 頓說常說時處無邊. 若斯之敎豈可

限其部秩. 今約准經文析爲十類. 一異說

經. 二同說經. 三普眼經. 四上本經. 五中本

經. 六下本經. 七略本經. 八主伴經. 九眷屬

經. 十圓滿經. 現經義第七. 夫以義海宏深

眞源□漫. 略開二類各辨十門. 先明所□

經數: 一八八七

經名: 法界圖記叢髓錄卷上之一

頁數: 七二○

上	欄

之法浩汗無涯. 撮爲十對用以統收. 一敎

義一對. 二理事一對. 三境智一對. 四行位

一對. 五因果一對. 六依正一對. 七體用一

對. 八人法一對. 九逆順一對. 十應感一對.

次明所現理趣者. 巧辯自在勢變. 多端. 亦

擧十例以現無□. 一性相無□. 二廣狹無

□. 三一多無□. 四相入無□. 五相是無□.

六隱現無□. 七微細無□. 八帝網無□. 九

十世無□. 十住伴無□. 釋經意第八. 夫以

法相圓融寔有所因. 因緣無量略辨十種.

一爲明諸法無定相故. 二唯心現故. 三如

幻事故. 四如夢現故. 五勝通力故. 六深定

用故. 七解脫力故. 八因無限故. 九緣起相

田故. 十法性融通故. 明經益第九. 夫以信

向趣入此普賢法圓通頓益廣大無邊. 略

攝經文現其十種. 見聞益. 二發心益. 三起

行益. 四攝位益. 五速證益. 六滅障益. 七輕

利益. 八造修益. 九頓得益. 十稱性益. 現經

圓第十. 夫以法界圓通緣無不契. 謂上九

門所現之法總合爲一大緣起法. 隨有一

處卽有一切無□圓融無盡自在. 若隨義

分開亦有十門. 一處圓. 二時圓. 三佛圓. 四

衆圓. 五儀圓. 六敎圓. 七義圓. 八意圓. 九

益圓. 十普圓. 以同一無□大緣起故. 自在

難量不思議故. 是謂花嚴無盡法海窮盡

法界越虛空界. 唯普賢智方窮其底

迷之者(至)歸宗未日. 法記云. 迷之者者. 下四

敎人也. 以不知一乘無住本法故也. 守跡不

知失體者. 比如獵人空守[&FFFF]#跡. 不知[&FFFF]#身之

中	欄

遠也. 如是三乘之人三無數劫如說修行所得

之果只是跡耳. 守爲究竟. 不知失其一乘實

體故也. 勤而歸宗未日者. 無量億那由他劫

行六波羅密. 修習種種菩提分法故云勤也.

然而還於一乘之家無日故云歸宗未日也

依理據敎(至)無名眞源. 法記云. 依理據敎者.

理則忘像海印. 謂佛心中證三世間. 而佛證

心一無分別也. 敎則現像海印. 謂佛所證三

世間法不動. 各位性在中道了了現現也. 是

故依忘像理道二朱□. 據現像敎列多黑字.

作圓印也. 略暇盤詩者. 黑字盤於朱□. 朱□

盤於黑字故云盤也. 黑盤於朱則事遍於理.

朱盤於黑則理遍於事也. 大記云. 冀以執名

之徒還歸無名眞源者. 有以外化有名相際

□爲執名. 直約內證爲無名眞源. 然執名之

徒但下四敎無名眞源者. 若約實則內證外

化一無分別之處. 故下文云. 若約理云. 證敎

兩法舊來中道一無分別也. 且約所證. 佛證

則名爲證分. 菩薩證則名爲敎分耳. 問守跡

之人歸眞源時. 捨前所守敎跡而後歸耶. 所

守之跡卽所歸之源耶. 答如後問. 若爾解緣

起實體一乘之人亦解四諦緣生等耶. 答見

其不動諦緣之名卽是無盡圓通之法也. 問

若爾守跡之人亦解無盡圓通之法耶. 答約

我則非他約其則不開也

中法爲始(至)隨印道讀. 法記云. 中法爲始盤

□屈曲乃至佛爲終者. 盤□則直見印圓. 屈

曲則約諸角曲也. 問若約印道卽離始終. 何

故約字法始佛終耶. 答若直約理則雖無始

下	欄

終. 如其不示始終則不得入法方便故也. 隨

印道者. 若唯約字則三乘別敎. 若唯約印則

一乘別敎. 以印隨字以字隨印則一乘同敎.

若具此三則一乘圓敎也. 以印隨字者. 一乘

垂於三乘. 以字隨印者. 三乘參於一乘. 上參

下垂□同敎

敎分記云. 同敎者(云云). 初約法相交參以

明一乘. 謂如三乘中. 亦有說因陀羅微細

等而主伴不具. 或亦說花藏世界而不說

十等. 或一乘中亦有三乘法相等. 謂如十

眼中亦具五眼. 十通中亦有六通. 而義理

全別. 此卽一乘垂於三乘. 三乘參於一乘.

是卽兩宗交接連綴引攝成根欲性令入別

敎一乘故也

大記云. 就圖印文有多義釋. 有云. 以儼師五

重海印配釋者. 初四重則不分文句故皆通

配也. 約第五重亦具五重. 以此第五重所具

五重分配諸句. 則初證分四句初二重海印

也. 次眞性下緣起分十四句則第三重海印

也. 次能人下利他行四句則第四重海印也.

次是故行者下修行方便四句則第五重海印

也. 後四句是修行所得之益也. 初四句中初

一句影不現海印. 次一句影現海印. 次一句

釋前法性無二相也. 後一句釋前諸法本來

寂也. 問題中約法則法界圖. 約喩則海印圖.

與此中法性何別耶. 答緣起分中分界種海

各別配者. 以隨行者之心故爾. 若證分則本

不分示界種海故. 但是一味法界之處. 是故

法界海印法性同一量也. 是故切會中分界